Συντεταγμένες: 35°19′5″N 6°38′13″E﻿ / ﻿35.31806°N 6.63694°E﻿ / 35.31806; 6.63694

Τα **Όρη Ωρές** (γαλλικά: Aurès‎, αραβικά: الأوراس‎) είναι ανατολική προέκταση της οροσειράς του Άτλαντα, ανατολικά του Σαχαριανού Άτλαντα στη βορειοανατολική Αλγερία. Η οροσειρά δίνει το όνομά της στην ορεινή φυσική και ιστορική περιοχή του Ωρές.

Γεωγραφία
---------

Τα όρη Ωρές είναι η ανατολική προέκταση του Σαχαριανού Άτλαντα. Βρίσκονται σε χαμηλότερο υψόμετρο από την οροσειρά του Υψηλού Άτλαντα του Μαρόκου. Η υψηλότερη κορυφή στην οροσειρά Ωρές είναι η Τζεμπέλ Σελιά στην επαρχία Χενσέλα σε υψόμετρο 2.328 μέτρων (7.638 ποδιών).

Η οροσειρά Μπελεζμά είναι η βορειοδυτική προέκταση της οροσειράς Ωρές, στο σημείο όπου συναντώνται ο Τελλιανός και ο Σαχαριανός Άτλας. Οι σημαντικότερες κορυφές της είναι η Τζεμπέλ Ρεφαά στα 2.178 μέτρα (7.146 πόδια) και η Τζεμπέλ Τισαού στα 2.136 μέτρα (7.008 μέτρα).

Ιστορία
-------

Ιστορικά, η περιοχή Ωρές χρησίμευε ως καταφύγιο και προπύργιο για τις βερβερικές φυλές, αποτελώντας βάση αντίστασης ενάντια στους Ρωμαίους, στους Βανδάλους, στους Βυζαντινούς και στους Άραβες κατά τη διάρκεια των αιώνων.

Η ορεινή περιοχή ήταν επίσης διαμέρισμα της Γαλλικής Αλγερίας κατά τη διάρκεια και μετά τον Αλγερινό Πόλεμο της Ανεξαρτησίας από το 1954 έως το 1962. Σε αυτήν την περιοχή ξεκίνησε ο Αλγερινός Πόλεμος της Ανεξαρτησίας από τους Βέρβερους μαχητές της ελευθερίας. Το τραχύ έδαφος της περιοχής Ωρές την καθιστά ακόμη μια από τις λιγότερο ανεπτυγμένες περιοχές στο Μαγκρέμπ.

Πληθυσμός
---------

Στην ανατολική Αλγερία, η περιοχή *Ωρές* είναι μεγάλη βερβερόφωνη περιοχή όπου κατοικούν οι Σαουί. Οι ανατολικοί Βέρβεροι Σαουί ασκούν παραδοσιακά εποχιακή μετακίνηση, καλλιεργώντας σε σταθερές λίθινες αναβαθμίδες στα βουνά όπου καλλιεργούνται σόργο, καθώς και άλλα δημητριακά και λαχανικά. Εποχιακά μετακινούν τα βοοειδή τους σε σχετικά ζεστές περιοχές στις κοιλάδες των πεδινών περιοχών όπου στήνουν σκηνές ή ζουν σε άλλες προσωρινές κατασκευές και φροντίζουν τα ζώα κατά τη διάρκεια του χειμώνα.

Χαρακτηριστικά
--------------

* Τοποθεσία της περιοχής Ωρές στην ΑλγερίαΤοποθεσία της περιοχής Ωρές στην Αλγερία
* Άποψη ενός από τα βουνά της Οροσειράς ΜπελεζμάΆποψη ενός από τα βουνά της Οροσειράς Μπελεζμά
* Τοπίο στα νότια της περιοχήςΤοπίο στα νότια της περιοχής

Δείτε επίσης
------------

* Γεωγραφία της Αλγερίας

Παραπομπές
----------

1. ↑  *GEOnet Names Server*. 11  Ιουνίου 2018. -459774.
2. ↑  «Aurès | mountains, Algeria». *Encyclopedia Britannica* (στα Αγγλικά). Ανακτήθηκε στις 28 Απριλίου 2020.
3. ↑  «Belezma | United Nations Educational, Scientific and Cultural Organization». *www.unesco.org*. Ανακτήθηκε στις 28 Απριλίου 2020.
4. ↑  Sattout, Elsa (2020). *Biosphere reserves in the Arab Region: outreaching to society*. Paris: UNESCO Publishing. σελ. 16. ISBN 978-92-3-100374-5.
5. ↑  Conant, Jonathan (2012). *Staying Roman : conquest and identity in Africa and the Mediterranean, 439–700*. Cambridge New York: Cambridge University Press. σελίδες 280–281. ISBN 0521196973.
6. ↑  Nisan, Mordechai (2015). *Minorities in the Middle East: A History of Struggle and Self-Expression* (2η έκδοση). Jefferson: McFarland. σελ. 64. ISBN 978-0-7864-5133-3.
7. ↑  «L'Aures, musee vivant». *alger-roi.fr*. Ανακτήθηκε στις 28 Απριλίου 2020.

Εξωτερικοί σύνδεσμοι
--------------------

* Πολυμέσα σχετικά με το θέμα  Aurès Mountains στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 315131765
* LCCN: sh91004432
* GND: 4003658-3
* SUDOC: 027375811

 |

 |